കമലഹാസന് പിറന്നാളാശംസകള് നേര്ന്ന് മുഖ്യമന്ത്രി പിണറായി വിജയന് ഉലകനായകന് കമലഹാസന് ഇന്ന് 67ാം പിറന്നാളാണ്. ഇതിനകം നിരവധി പ്രമുഖര് കമലഹാസന് പിറന്നാളാശംസകള് നേര്ന്നുകഴിഞ്ഞു. മുഖ്യമന്ത്രി പിണറായി വിജയനും കമലിന് പിറന്നാള് ആശംസകള് നേര്ന്നു. കമലഹാസന് ഹൃദയം നിറഞ്ഞ പിറന്നാളാശംസകള്. ആവശ്യമുളളപ്പോഴെല്ലാം കേരളത്തിനൊപ്പം അങ്ങ് നിന്നു. ഞങ്ങളുടെ സിനിമയ്ക്കും സംസ്കാരത്തിനുമുളള അങ്ങയുടെ സംഭാവനകളില് ഞങ്ങള്ക്ക് അഭിമാനമുണ്ട്. ജീവിതത്തിലും കരിയറിലും കൂടുതല് വിജയങ്ങളുണ്ടാകാന് ആശംസിക്കുന്നു മുഖ്യമന്ത്രി കുറിച്ചു. തമിഴില് വിക്രം, ഇന്ത്യന് 2 എന്നിവയാണ് വരാനിരിക്കുന്ന അദ്ദേഹത്തിന്റെ ചിത്രങ്ങള്. മക്കള് നീതി മയ്യം എന്ന പാര്ട്ടിയിലൂടെ തമിഴ്നാട് രാഷ്ട്രീയത്തിലും സ്വാധീനശക്തിയാകാന് 2021ല് കമലഹാസന് ശ്രമിച്ചെങ്കിലും പരാജയപ്പെട്ടു.The post കമലഹാസന് പിറന്നാളാശംസകള് നേര്ന്ന് മുഖ്യമന്ത്രി പിണറായി വിജയന് first appeared on MalayalamExpressOnline.